MAKRO แถลงข่าวออนไลน์ 3 ธ.ค.นี้ เปิดยุทธศาสตร์เติบโตก่อนลุยขาย PO
MAKRO แถลงข่าวออนไลน์ 3 ธ.ค.นี้ เปิดยุทธศาสตร์ออมนิชาแนล ผสานค้าส่ง และค้าปลีก สู่การเติบโตในระดับภูมิภาค พร้อมเดินหน้าเสนอขายหุ้น PO หลัง ก.ล.ต. อนุมัติไฟลิ่ง
MAKRO แถลงข่าวออนไลน์ 3 ธ.ค.นี้ เปิดยุทธศาสตร์ออมนิชาแนล ผสานค้าส่ง และค้าปลีก สู่การเติบโตในระดับภูมิภาค พร้อมเดินหน้าเสนอขายหุ้น PO หลัง ก.ล.ต. อนุมัติไฟลิ่ง
1 ธ.ค. 2564

บริษัท สยามแม็คโคร จำกัด (มหาชน) หรือ MAKRO ชวนร่วมฟังวิสัยทัศน์ งานแถลงข่าวและนำเสนอข้อมูลแก่นักลงทุนรายย่อย ในประเด็น แม็คโคร – โลตัส เปิดยุทธศาสตร์ออมนิชาแนล (O2O) ผสานค้าส่ง (B2B) และ ค้าปลีก (B2C) สู่การเติบโตในระดับภูมิภาค เดินหน้าเสนอขายหุ้น PO หลัง ก.ล.ต. อนุมัติไฟลิ่ง พร้อมเปิดราคาเสนอขายและวันจองซื้อ วันศุกร์ที่ 3 ธันวาคม 2564 เวลา 15.30 – 17.00 น. ในรูปแบบ LIVE VIDEO CONFERENCE
โดยมีผู้บริหารร่วมให้ข้อมูล ได้แก่ นางสุชาดา อิทธิจารุกุล ประธานเจ้าหน้าที่บริหาร – กลุ่มธุรกิจสยามแม็คโคร, นางเสาวลักษณ์ ถิฐาพันธ์ รองประธานเจ้าหน้าที่บริหาร – กลุ่มธุรกิจสยามแม็คโคร สายงาน Group Shared Service, นายสมพงษ์ รุ่งนิรัติศัย ประธานคณะผู้บริหาร ธุรกิจโลตัส ประเทศไทย, นายธรินทร์ ธนียวัน กรรมการผู้จัดการใหญ่ ธุรกิจอีคอมเมิร์ซ ธุรกิจโลตัสส์ ประเทศไทย
รวมถึง นายพิเชษฐ สิทธิอำนวย กรรมการผู้อำนวยการ บริษัทหลักทรัพย์ บัวหลวง จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่าย, นางสาวสิทธินาฎ ตั้งตรงจิตต์ Division Head สายงาน Investment Banking ธนาคารไทยพาณิชย์ จำกัด (มหาชน) ในฐานะที่ปรึกษาทางการเงิน และตัวแทนบริษัทหลักทรัพย์ ไทยพาณิชย์ จำกัด ในฐานะผู้จัดการการจัดจำหน่ายและรับประกันการจำหน่าย
โดยสามารถรับชมข้อมูลผ่านช่องทาง Facebook live : แม็คโคร คู่คิดธุรกิจคุณ, Lotus’s – โลตัส, Bangkok Bank, SCB Thailand, KTBST, True Money
 